એમાં છેલ્લો નિર્ણય નાગરિકત્વ સુધારણા ખરડાને કાયદાનું સ્વપ આપવાની કવાયતનો છે, પણ એના વિરોધમાં આસામથી માંડીને નવી દિલ્હી સુધી અને હળવે પગલે મુંબઈ-મહારાષ્ટ્રમાં વિરોધ પ્રદર્શન થવા લાગ્યા છે અને ચોક્કસ વિસ્તારોમાં હિંસક આંદોલનોની સાથે પોલીસ પણ હિંસક બની છે, સરકારના આ નિર્ણય સામેનો વિરોધ આંતરરાષ્ટ્રીય બન્યો છે, જેમાં વિદ્યાર્થીઓ પર પોલીસ કાર્યવાહીનો વિરોધ વિસ્તર્યો છે, જમ્મુ-કાશ્મીરનું કોકડું હજી ગૂંચવાયેલું છે, મંદીની અસર ઘેરી બનતી રોકવાના પ્રયાસો નિરર્થક નીવડ્યા છે… એવા સમયમાં એક સમાચાર લોકોની નજરમાં બરાબર બેઠા નથી તેમ જ સમાચાર માધ્યમો મોટી ઘટનાઓમાં વ્યસ્ત હોઈને આ મુદ્દો બેકસીટમાં આવી ગયો છે, પણ મુદ્દો સામાન્ય જનતાને બહુ પરેશાન કરનારો અને સંતાપ લાવનારો બનવાનો છે.